Source: http://www.koda.ee/ettevotjate-esindamine-2/majanduspoliitika/toooigus/kkk-2/
Timestamp: 2017-03-28 17:50:06+00:00
Document Index: 4297788

Matched Legal Cases: ['§ 12', '§ 10', '§ 15', '§ 14', '§ 3', '§ 92', '§ 93']

Tööõigus - Eesti Kaubandus-Tööstuskoda - Ettevõtjate esindusorganisatsioon - Ettevõtjate esindamine
Veebileht » Ettevõtjate esindamine
» Majanduspoliitika
» Tööõigus
Tweet Töölepingu sõlmimineTöötajate õigused ja kohustusedTööandjate õigused ja kohustusedTöölepingu alusel makstavad hüvitisedPuhkusedTöölepingu lõppemineVälisriikide tööõigust puudutavad õigusaktidEesti ettevõtete töötajate töötamine välismaal Töölepingu sõlmimine
Kas kehtivad töölepingud tuleb ümber vormistama, et märkida kroonides toodud palgad eurodes? Mis aja jooksul peab seda tegema? Ei ole sätestatud tööandja kohustust olemasolevad töölepingud ümber vormistada, kõik kroonides väljendatud summad kuuluvad automaatselt ümberarvestamisele vastavalt euro ja krooni ametlikule fikseeritud kursile (15,6466EEK=1EUR). Ümberarvutused tehakse ühe sendi täpsusega kolmanda komakoha järgi, nt. 5000 :15,6466=319,55824, st 5000 krooni palk on 319,56 eurot
Töötajate õigused ja kohustused
Kuidas pikendada tähtajalist töölepingut hooaja korral? Töölepingu muutmine käib poolte kokkuleppe (TLS § 12) ning tähtajalist töölepingut saab sõlmida samalaadse töö tegemiseks järjestikku (järjestikku tähendab, kui lepingu lõppemise ja uue sõlmimise vahl on vähem kui kaks kuud) kuni kaks korda või pikendada üks kord viie aasta jooksul (TLS § 10).
Tööandjate õigused ja kohustused
Kas tööandjal on õigus küsida töötajalt teavet tema haiguse kohta, et välja selgitada, kas sage haigestumine võib tingitud olla töökohast või tööülesannete täitmisest, s.t töötaja töövõimetus on põhjustatud tööst?Töötajalt võib küll küsida haigestumise põhjust, kuid tööandja ei tohi nõuda töötajalt teavet tema haiguse kohta. TLS § 15 lg punkt 8 ütleb küll, et tööandja soovil teavitab töötaja tööandjat kõigist töösuhtega seotud asjaoludest, mille vastu tööandjal on õigustatud huvi aga see punkt ei anna tööandjale õigust haiguste kohta ei ole küsida, kuna see läheb delikaatsete isikuandmete kaitse alla. Juhul, kui töötajal on vajadust kergematele töötingimustele (nt rasedal), siis hindab seda arst. Töötajalt saab küll nõuda tervisekontrolli läbimist töötervishoiu ja tööohutuse seaduse § 14 lg 1 p 3 alusel ning sel juhul saab tööandja saab tugineda töötervishoiu arsti otsusele.
Töölepingu alusel makstavad hüvitised
Kas vabahridusliku koolituse peab töötajale hüvitama?Lühidalt öeldes - kehtiva täiskasvanute koolituse seaduse (TäKS) alusel - ei pea. TäKS ütleb (§ 3 lg 4) mis on vabahariduslik koolitus - see on koolitus, mis võimaldab isikuse, tema loovuse, annete, initsiatiivi ja sotsiaalse vastutustunde arengut ning elus vajalike teadmiste, oskuste ja võimete lisandumist. Õpe võib toimuda kursuste, õpiringi vms õppijale sobivas vormis. Töötajad võivad koolitustel osalemiseks võtta õppepuhkust, mis teatud juhtudel kuulub tööandja poolt hüvitamisele. Koolitusel osalemiseks võib koolitusasutuse teatise alusel võtta õppepuhkust kuni 30 kalendripäeva kalendriaasta jooksul. Tasemekoolituse ja tööalase koolituse ajal makstakse keskmist töötasu 20 kalendripäeva eest ja lisaks on võimalik võtta 15 kalendrigpäeva õppepuhkust tasemekoolituse lõpetamisel, mille eest makstakse töötasu alammäär.
Kuidas aeguvad puhkusenõuded?Kõik nõuded, mis tekkisid enne 1.juulit 2009.a, aeguvad 4 aasta jooksul arvates 1.juulist 2009.a. Iga töötaja jaoks eraldi nõude aegumist välja ei arvutata ehk kõik, mis oli väljatöötatud ja aegumata 30.06.2009.a seisuga, aegub 01.07.2013.a. Näiteks kui 30.06.09 seisuga on töötaja välja teeninud 10 puhkuse päeva, mida ta ei ole ära kasutanud ning mis ei ole aegunud, siis puhkuse nõue aegub 01.07.2013.a ehk 01.07.2013 enam nõuda ei saa.Seega 01.07.2013.a on aegunud:1. Enne puhkuseseaduse jõustumist (01.01.2002.a) tekkinud puhkusenõuded;2. Nõuded, mis tekkisid 01.07.2005-30.06.2009.Puhkust ei saa nõuda selle aja eest, mis puhkuseseaduse järgi oli uue TLS jõustumise ajaks juba aeguda jõudnud.
Kas töölepingu seaduse alusel võib tööandja töötajale töölepingu üles öelda (lõpetada) ka haiguslehe või puhkuse ajal?Erinevalt varem kehtinud regulatsioonist ei ole töölepingu ülesütlemine piiratud tulenevalt sellest, kas töötaja on parasjagu puhkusel, ajutiselt töövõimetu, osaleb seaduslikus streigis. Tööandja ei või töölepingut üles öelda § 92 põhjustest ajendatuna, kuid nende esinemise ajal töölepingu ülesütlemine enam keelatud ei ole (tähelepanu tuleb pöörata§ 93 ja 94 töölepingu ülesütlemise erisustele - töölepingu ülesütlemine rasedaga, väikelast kasvatava isikuga ning töötajate esindajaga)
Välisriikide tööõigust puudutavad õigusaktid
Kust leida infot erinevate riikide tööõiguse kohta?
Eesti ettevõtete töötajate töötamine välismaal
Kuidas on reguleeritud Soomes Eesti renditöötajate registreerimine ja maksustamine?2007. aasta alguses jõustunud seadusemuudatuse alusel kuulub kuni kuus kuud Soomes viibivate välismaise tööandja teenistuses olevate renditöötajate palgatulu Soomes maksustamisele, kui töötaja asukohariigiga sõlmitud kahekordse maksustamise vältimise leping lubab maksustamist. Alates 2007. aastast kahekordse maksustamise vältimise lepingud lubavad maksustamist ka Eesti tööandjate renditöötajaid.
Keskväljak 4 (3. korrus) 41531, Jõhvi Tel: 337 4950 Faks: 337 4951 idaviru@koda.ee Rüütli 39 80011, Pärnu Tel: 443 0989 Faks: 443 0859 parnu@koda.ee Tallinna 16 93819, Kuressaare Tel: 452 4757 Faks: 452 4758 saare@koda.ee www.enterprise-europe.ee www.estonianexport.ee www.ettevotluskonkurss.ee www.talendidkoju.ee www.unistusedellu.ee Soovita linki http://www.koda.ee/ettevotjate-esindamine-2/majanduspoliitika/toooigus/kkk-2/